
The order is an imperative provision, issued according to the legal rules, and it is at the basis of any kind of military action. It is the most important act in the functioning of the military structures and it implies a great responsibility.
Military  personnel  can  not  be  ordered  and  they  are  forbidden  to  execute  acts  that  are against the law, the rules of war and international conventions to which Romania is part. Under these circumstances, refusing to execute orders, can not involve the civil or penal responsibility of the military personnel.
 
Ordinul  este  o  necesitate  imperativă,  emis  în  acord  cu  prevederile  legale  fiind  premisa obligatorie  a  oricărui  tip  de  acţiune  militară.  Acesta  este  cel  mai  important  element  din compunerea  funcţională  a  oricărei  structuri  militare,  implicând,  în  mod  obligatoriu,  o  mare responsabilitate.
Personalului  militar  îi  este  interzis  să  execute  ordine  care  contravin  legilor  interne, normelor  conflictelor  armate  şi  convenţiilor  internaţionale  la  care  România  a  aderat.  În consecinţă, militarilor nu li se poate ordona executarea unor astfel de ordine.
Ca  o  concluzie  a  considerentelor  expuse  mai  sus,  militarilor  nu  li  se  poate  angaja răspunderea civilă sau penală ca urmare a refuzului de a executa ordine ilegale.
Apărarea  Naţionala[1]  „cuprinde  ansamblul  de  măsuri  si  activităţi adoptate si desfăşurate de statul roman in scopul de a garanta suveranitatea naţionala, independenta si unitatea statului, integritatea teritoriala a ţării si democraţia  constituţionala”.  Activităţile  privind  apărarea  naţională  sunt asigurate   si   duse   la   îndeplinire   de   către   autorităţile   publice,   potrivit competentelor  stabilite  prin  Constituţie  si  legile  ţării.  Masurile  adoptate
privind  apărarea  naţionala  sunt  obligatorii  pentru  toţi  cetăţenii  ţării,  pentru autorităţile  si  instituţiile  publice  si  private  si  pentru  toţi  agenţii  economici, indiferent de forma de proprietate. Reglementările privind apărarea naţionala se  întemeiază  pe  respectarea  prevederilor  Constituţiei  si  ale  legilor  ţării,  pe principiile  doctrinei  militare  a  statului  roman  si  normele  general-admise  de dreptul internaţional, precum si pe prevederile tratatelor la care România este  parte.  Fiind  un  domeniu  distinct  şi  foarte  important  al  securităţii  naţionale, acesta  este  foarte  bine  reglementat  şi  în  programele  de  guvernare  cât  şi  în actele normative[2]  incidente acestui domeniu.
În  conformitate  cu  prevederile  art.  1  din  Legea  nr.  346  din  2006[3], Ministerul  Apărării  este  organul  de  specialitate  al  administraţiei  publice centrale, numit în studiile sale de către uni autori[4] ca fiind „serviciul public specializat  al  apărării  naţionale”,  care  conduce  şi  desfăşoară,  potrivit  legii, activităţile  în  domeniul  apărării  ţării,  fiind  format  din  structuri  centrale, structuri şi forţe subordonate acestora. Sistemul de structuri centrale, structuri şi forţe ale Ministerului Apărării constituie Armata României.
Personalul  Ministerului  Apărării  este  format  din  personal  militar  şi personal  civil,  este  organizat  şi  îşi  desfăşoară  activitatea  conform  legislaţiei specifice   fiecărei   categorii   de   personal   şi   reglementărilor   interne   ale ministerului.  În  baza  legii  de  organizare  şi  funcţionare  a  ministerului,  prin ordin[5] al ministrului sunt stabilite norme şi principii care definesc funcţiile militare şi de personal civil precum şi entităţile organizaţionale din Ministerul Apărării,  având  ca  principale  obiective:  distribuirea  funcţiilor  pe  grade militare în sistem piramidal; structurarea funcţiilor pe categorii de personal în raport cu obiectivele stabilite în procesul de planificare a apărării; realizarea unui  raport  optim  între  funcţii  pe  categorii  de  personal  şi  grade;  asigurarea compatibilităţii structurilor Armatei cu structurile NATO şi UE.
Legea[6], defineşte cadrele militare ca fiind ”cetăţeni români cărora li s-a acordat grad de ofiţer, maistru militar sau subofiţer, în raport cu pregătirea lor militară şi de specialitate, în condiţiile prevăzute de lege. Cadrele militare sunt în slujba naţiunii.”
Cadrele  militare  în  activitate  sunt  denumite,  în  mai  toate  actele normative  specifice  domeniului  militar,  militari  profesionişti.  Sintagma  de militari  profesionişti  o  considerăm  pe  deplin  justificabilă  în  textele  legii, legiuitorul plecând de la definirea profesiei de cadru militar în activitate care o consideră a fi menită să asigure funcţionarea, perfecţionarea şi conducerea organismului  militar  în  timp  de  pace  şi  de  război,  ori  fără  o  pregătire profesională temeinică această activitate nu s-ar putea desfăşura.
O importanţă deosebită o are definirea statutului juridic al militarilor în comparaţie  cu  statutul  funcţionarilor  publici,  legea  specială  în  domeniu precum  şi  alte  categorii  sociale.  Putem  menţiona  ca  primă  sursă  a  unei interpretări doctrinare a fi chiar Constituţia României[7], care nu se limitează să consacre doar conceptele de funcţie publică şi funcţionar public, în general, dar  şi  pe  cele  de  funcţie  publică  civilă  şi  militară,  categorii  de  funcţionari publici  şi  elemente  ale  regimului  juridic  al  funcţiei  publice  în  general  şi  al unor categorii de funcţii publice, în special. Astfel, în textul art.16, alin.3 se menţionează  despre  „funcţiile  şi  demnităţile  publice,  civile  şi  militare”,  acestea  fiind  elementele  care  ne  determină  să  asimilăm  funcţia  publică  de militar, în sens larg, agenţilor publici.
O  altă  interpretare  doctrinară  o  putem  analiza  din  prisma  definirii legale[8], a Ministerului Apărării Naţionale, ca fiind „organul de specialitate al administraţiei publice centrale” cu atribuţii, responsabilităţi şi competenţe specifice  apărării  naţionale.  Considerăm  astfel,  că  militarii  profesionişti reprezintă o categorie inclusă în agenţi ai statului aceştia supunându-se unui regim  de  drept  public,  cu  menţiunea  că  militarii  sunt  supuşi  unui  ansamblu original  de  drepturi  şi  obligaţii  care  se  constituie  într-un  statut  juridic  al militarului.
În  exercitarea  atribuţiilor  ce  le  revin,  potrivit  legii  şi  prevederilor regulamentelor  militare,  militari  profesionişti  sunt  investiţi  cu  exerciţiul autorităţii publice, bucurându-se de protecţie potrivit legii penale.
În orice etapă de-a lungul istoriei, armata a fost organizată pe niveluri ierarhice,   stabilindu-se   în   acest   fel   locul   fiecărui   militar,   autoritatea, atribuţiunile  şi  responsabilitatea  fiecăruia  în  funcţie  de  poziţia  şi  gradul  pe care  acesta  îl  deţine.  Funcţia  şi  gradul  îi  atribuie  fiecărui  militar  dreptul  şi responsabilitatea de a-şi exercita autoritatea.
În raporturile existente între armată şi alte instituţii publice sau private se fac referiri folosindu-se sintagma de „autoritate militară”, această sintagmă se regăseşte în special în diferite acte normative care au fost emise după anul 1990  dar  şi  în  acordurile  şi  tratatele  internaţionale.  Autoritatea  militară  este reglementată  şi  în  regulamentul  disciplinei  militare[9]  în  care  aceasta  „este reprezentată   de   comandant,   care   persoana   investită   cu   răspunderea   şi atribuţiile, prevăzute în actele normative specifice.”
Armata  este  principala  instituţie  care  se  caracterizează  prin  ordine  şi disciplina,  iar  în  desfăşurarea  oricăror  activităţi,  aceasta  se  conduce  după ordine,   regulamente,   dispoziţii   şi   precizări   emise   verbal   sau   în   scris. Raporturile  de  serviciu  între  militari  se  desfăşoară  se  desfăşoară  în  baza normativelor  specifice  domeniului  militar  care  stabileşte    modalităţile  şi tipurile de relaţii între militari, respectiv între militari şi civili. Astfel, relaţiile între militari se statornicesc prin sistemul de conexiuni interumane impus de specificul organismului militar. Esenţa relaţiilor între militari se află în nevoia de reacţie promptă, indiscutabilă şi tenace a unităţii, necondiţionat şi în orice situaţie,  iar  forma  lor  concretă  de  manifestare  se  regăseşte  în  subordonarea ierarhică  conştientă  ,şi  desfăşurarea  tuturor  activităţilor  şi  acţiunilor  în  baza unor planuri sau acţiuni unitare rapide, fundamentate pe ordin, ca instrument exclusiv  al  practicii  şi  ca  expresie  nemijlocită  a  legii.  După  funcţia  în  care sunt încadraţi militari, conform regulamentelor militare şi în baza statelor de organizare  ale  unităţilor  aceştia  sunt  uni  faţă  de  alţii:  comandanţi  (şefi), subordonaţi sau egali în funcţii, iar după grade militarii sunt unii faţă de alţii superiori,  inferiori  sau  egali  în  grad.  Comandanţii  au  dreptul  legal  să  dea ordine, să se convingă că subordonatul la înţeles şi să urmărească executarea lor. Ordinul, este definit în art. 13 din Regulamentul de ordine interioară[10], ca fiind o „prevedere imperativă, dat în conformitate cu actele normative şi stă la baza oricărei acţiuni (activităţi) militare. El este cel mai important act al funcţionării unităţii militare şi de aceea incubă o mare responsabilitate”. Ordinul comandanţilor constituie aşadar elementul fundamental al conducerii, acesta  trebuie  a  fi  rezultatul  unei  gândiri  profunde,  creatoare  şi  bazată  pe  o analiză temeinică a tuturor factorilor care caracterizează o situaţie dată. Prin ordinul emis de comandante se are în vedere îndeplinirea misiunilor, întărirea capacităţii de luptă, asigurarea ordinii interioare în unitate, asigurarea ordinii şi disciplinei militare.
Este  de  la  sine  înţeles  ca  pentru  a-şi  îndeplini  menirea,  ordinul  nu trebuie  să  contravină  legilor,  actelor  normative  specifice,  convenţiilor  şi tratatelor internaţionale precum şi normele dreptului umanitar internaţional. În  regulamentele  disciplinei  militare  şi  cel  al  ordinii  interioare  apar  anumite neclarităţi în ce priveşte atât pe comandanţi cât şi pe subordonaţi cu referire la responsabilităţile lor în darea şi executarea ordinelor. Astfel art. 20 din R.G.-3 specifică că „subordonatul are îndatorirea de a executa cu toată convingerea ordinele,  misiunile  încredinţate  şi  atribuţiunile  ce-i  revin  conform  funcţiei, fiind  răspunzător  de  îndeplinirea  acestora.  Subordonatul  îşi  însuşeşte  nu numai litera ci şi spiritul lui”. În continuarea idei, de asemenea la art 13 din R.G.-1  se  prevede  „dacă  ordinul  primit  nu  este  legal,  subordonatul  este obligat să-l sesizeze pe comandant în acest sens” iar la art. 22 din R.G.-3 se specifică  „militarul  care  constată  că  nu  poate  să  execute  un  ordin  sau  că ordinul este ilegal raportează, imediat, celui de la care la primit. În situaţia în   care   acesta   menţine   ordinul   dat,   înseamnă   că   îşi   asumă   integral răspunderea efectelor executării lui”. De aici pot decurge anumite situaţii în ceea  ce  priveşte  stabilirea  răspunderii  juridice  în  situaţia  executării  sau neexecutării unui ordin ilegal.
Apreciem  aceste  dispoziţii  ale  normelor  interne  destul  de  periculoase pentru  subordonaţii  care  aplică  ad  litteram  aceste  prevederi  considerând  că executarea întocmai a ordinelor, chiar şi ilegal, şi cu respectarea obligaţiei de informare  a  comandantului,  nu  ar  putea  fi  atrasă  răspunderea  juridică  în sarcina lor. Este de notorietate faptul că un ordin intern nu are supremaţie în faţa legii, iar necunoaşterea legii nu este o cauză exoneratoare de răspundere. Astfel  cu  referire  la  acest  domeniu  menţionăm  prevederile  art  8  lit.  b  din Statutul   cadrelor   militare,   care   menţionează   următoarele:   „să   respecte jurământul militar şi prevederile regulamentelor militare, să execute întocmai şi  la  timp  ordinele  comandanţilor  şi  şefilor,  fiind  responsabile  de  modul  în care îţi îndeplinesc misiunile ce le sunt încredinţate. Cadrelor militare nu li se poate ordona şi le este interzis să  execute acte contrare legii, obiceiurilor războiului  şi  convenţiilor  internaţionale  la  care  România  este  parte.  Astfel,   neexecutarea ordinelor în aceste condiţii nu atrage răspunderea penală sau civilă    a    subordonaţilor”,    care    vin    în    contradicţie    cu    prevederile regulamentelor  mai  sus  menţionate,  dar  care  au  valoare  juridică  superioară regulamentelor militare. De asemenea mai putem menţiona şi prevederile art. 33 al Statutului Curţii Penale Internaţionale de la Roma[11], care stipulează că persoana care a comis o crimă ce ţine de competenţa Curţii, la ordinul unui guvern,  al  unui  superior  militar  sau  civil,  nu  este  exonerată  de  răspunderea penală. Exonerarea răspunderii penale intervine numai dacă situaţia în care se afla persoana îndeplineşte cumulativ trei condiţii:
-a  avut  obligaţia  legală  de  a  se  supune  ordinelor  guvernului  sau superiorului în cauză;
-nu a ştiut că ordinul este ilegal;
-ordinul nu a fost vădit ilegal.
De asemenea, la art. 86 din Protocolul I Adiţional la Convenţiile de la Geneva din 12 august 1949[12] se prevede că: „ o încălcare a convenţiilor sau a prezentului protocol comisă de către un subordonat nu îi exonerează de pe superiorii  săi  de  răspundere  penală  sau  disciplinară,  după  caz,  dacă  aceştia ştiau  sau  aveau  informaţiile  care  le  permiteau  să  cunoască,  în  împrejurările respective,  că  acest  subordonat  comitea  sau  urma  să  comită  o  astfel  de încălcare, şi dacă nu a luat toate măsurile practic posibile pentru a împiedica sau pedepsi această călcare.”
Totuşi în domeniul penalului există cauze justificative care exonerează de răspundere astfel, în art. 21 din Cod penal se precizează ca „nu constituie infracţiune fapta prevăzuta de legea penala, săvârşita in condiţiile vreuneia din  cauzele  justificative  prevăzute  de  lege”,  pentru  ca  in  art.  22-25  sa  fie enumerate  aceste  cauze,  si  anume:  legitima  apărare,  starea  de  necesitate, ordinul legii si comanda autorităţii legitime, consimţământul victimei.
Conceptul de „cauze justificative” a fost reintrodus in legislaţia penală pe   considerentul   ca   are   un   conţinut   juridic   mai   adecvat   stărilor   sau împrejurărilor pe cale le reglementează făcând, in acelaşi timp, o diferenţiere pertinenta-intre  aceste  situaţii  si  cele  care  se  includ  in  instituţia  juridica  a „cauzelor care înlătura caracterul penal al faptei”.
Cauzele  justificative,  cunoscute  si  sub  denumirea  de  „cauze  care înlătura ilicitul faptei”, exclud răspunderea penala in situaţiile in care, deşi in urma săvârşirii unei fapte prevăzute de legea penala, condiţiile imputabilităţii sunt  formal  îndeplinite,  fapta  comisa  nu  are  caracter  ilicit  pentru  ca  este justificata,  este  permisa  sau  ordonata  de  lege.  Prin  urmare,  săvârşirea  în anumite condiţii a unei fapte care întruneşte toate elementele constitutive ale unei infracţiuni nu este imputabila făptuitorului deoarece acesta avea dreptul sau chiar datoria de a o comite, avea, deci, o justificare legala.
Dintre  cauzele  justificative  prevăzute  de  art.  21  consideram  ca  un interes deosebit îl prezintă „ordinul legii si comanda autorităţii legitime”.
Cu  toate  că,  la  prima  vedere,  s-ar  părea  ca  ne  aflam  in  prezenta  unei singure cauze justificative, din interpretarea raţionala a art. 24 din Cod penal rezultă existenţa a doua cauze justificative, dar cu anumite legături intre ele, si anume:
Ordinul  legii,  cauza  prevăzuta  in  alin.  1,  care  stipulează  ca  „nu constituie infracţiune fapta prevăzuta de legea penala daca săvârşirea ei a fost impusa sau autorizata de lege „.
Trebuie  precizat  ca  aceasta  cauza  a  fost  prevăzuta  in  dreptul  roman (juris executia non habet injuriam), preluata apoi de dreptul barbar si dreptul canonic,  pentru  ca  legiuirile  moderne  inspirate  din  dreptul  revoluţionar francez (1789-1791) si din Codul penal napoleonian (1810) sa o dezvolte si sa o  adapteze  situaţiilor  multiple  ivite  in  practica  judiciara.  La  ora  actuala,  in doctrina  si  practica  judiciara  este  unanim  admis  principiul  potrivit  căruia  o fapta dispusa sau permisa de lege nu poate fi imputabila din punct de vedere penal.
Sunt de notorietate, in acest sens, cazurile in care poliţiştii sau jandarmii trag  cu  arme  de  foc  pentru  imobilizarea  infractorilor  care,  după  săvârşirea infracţiunii  încearcă  sa  fuga;  pentru  a  împiedica  fuga  de  sub  escorta  sau evadarea celor aflaţi in stare legala de deţinere; pentru reţinerea persoanelor cu privire la care sunt probe sau indicii temeinice ca au săvârşit o infracţiune si  care  ripostează  sau  încearcă  sa  riposteze  cu  arme  sau  cu  alte  obiecte.  in situaţii  identice  se  afla  persoanele  care  fac  uz  de  arma  împotriva  celor  care ataca militarii aflaţi in serviciul de garda, paza, escorta, protecţie, menţinerea si  restabilirea  ordinii  de  drept,  împotriva  celor  care,  prin  actul  săvârşit,  prin surprindere, pun in pericol obiectivul păzit, precum si contra celor care ataca sau împiedica militarii sa execute misiuni de lupta.
Merita exemplificate si situaţiile in care agenţii de politie, jandarmii sau unităţile  de  intervenţie,  intervin  in  forţa  pentru  restabilirea  ordinii  publice grav încălcate folosind bastoane, gaze lacrimogene, gloanţe de cauciuc si alte asemenea   materiale   aflate   in   dotare,   intervenţii   soldate   cu   vătămarea integrităţii  corporale  a  membrilor  grupurilor  turbulente  sau  anarhiste,  ori  cu moartea  vreunuia  din  aceştia.  Asemenea  fapte  nu  constituie  infracţiuni,  deşi formal întrunesc toate elementele constitutive, din cauza ca sunt autorizate si chiar  impuse  prin  legile  de  organizare  ale  instituţiilor  respective  sau  prin actele normative referitoare la ordinea si liniştea publica.
Pot  sa  beneficieze  de  aceasta  cauza  justificativa  si  alte  persoane, îndeosebi  din  rândul  poliţiei  comunitare,  agenţilor  de  paza  si  securitate personala,  a  funcţionarilor  publici  investiţi  cu  autoritate  care,  in  virtutea îndatoririlor  de  serviciu  prevăzute  in  lege,  au  dreptul  si  îndatorirea  de  a  lua sau  impune  masuri,  chiar  prin  recurgerea  la  forţa  si  implicit  sa  săvârşească fapte  prevăzute  de  lege  ca  infracţiuni,  Ba  mai  mult,  doctrina  si  practica   judiciara  au  admis  aceasta  cauza  justificativa  si  in  concursurile  sportive, îndeosebi in cele care implica folosirea violentelor si a unor riscuri deosebite.

